ປັກກິ່ງ ກ່າວວ່າ ການໂທລະສັບ ມາຫາທ່ານ ທຣຳ ຂອງ ປ. ໄຕ້ຫວັນ ແມ່ນກົນລະຍຸດ
ການໂທລະສັບ ມາຫາທ່ານທຣຳ ຂອງປະທານາທິບໍດີໄຕຫວັນ ໃນວັນສຸກວານນີ້ ແມ່ນເພື່ອຊອກຫາທາງ ເພື່ອໃຫ້ສະຫະລັດ ຊ່ອຍບັນເທົາ ການໂດດດ່ຽວ ທາງດ້ານການທູດ.
ລັດຖະມົນຕີກະຊວງການຕ່າງປະເທດຈີນ ທ່ານ Wang Yi ກ່າວໃນວັນເສົາມື້ນີ້ວ່າ ທ່ານຫວັງວ່າ ຄວາມສຳພັນຂອງປັກກິ່ງກັບວໍຊິງຕັນຈະບໍ່ໄດ້ຮັບການແຊກແຊງຫຼືໄດ້ຮັບຄວາມເສຍຫາຍ ຫລັງຈາກການໂອ້ລົມ ທາງໂທລະສັບ ຂອງປະທານາທິບໍດີທີ່ໄດ້ຮັບເລືອກໃໝ່ ທ່ານ Donald Trump ກັບປະທານາທິບໍດີໄຕ້ຫວັນ ທ່ານນາງ Tsai Ing-wen ລັດຖະມົນຕີການຕ່າງປະເທດຈີນ ອະທິບາຍກ່ຽວກັບການໂອ້ລົມນີ້ວ່າ “ເປັນພຽງກົນລະ ຍຸດຍນ້ອຍໆຂອງໄຕ້ຫວັນ ” ຈີນອ້າງວ່າ ໄຕ້ຫວັນທີ່ປົກຄອງໂດຍລະບອບປະຊາທິປະໄຕ ເປັນດິນແດນສ່ວນນຶ່ງຂອງຕົນແລະບໍ່ເຄີຍປະກາດທີ່ຈະບໍ່ໃຊ້ກຳລັງທະຫານເພື່ອນຳເອົາເກາະດັ່ງກ່າວມາຢູ່ພາຍໃຕ້ການປົກຄອງຂອງຈີນ ທ່ານ Trump ໄດ້ຖືກຕ້ອງຕິຢ່າງກວ້າງຂວາງໃນວັນສຸກວານນີ້ ທີ່ໄດ້ໂທລະສັບໄປຫາຜູ້ ນຳໄຕ້ຫວັນ ແຕ່ກໍໄດ້ກ່າວຕອບໂຕ້ຕໍ່ພວກຕ້ອງຕິ ໂດຍສົ່ງຂໍ້ຄວາມຜ່ານ ທາງ Tweeter ທີ່ເວົ້າວ່າ “ປະທານາທິບໍດີໄຕ້ຫວັນ ໂທຫາຂ້າພະເຈົ້າໃນມື້ນີ້ ເພື່ອສະແດງຄວາມຍິນດີຕໍ່ການໄດ້ຊະນະຕຳແໜ່ງປະທານາທິບໍດີ ” ຕໍ່ມາ ທ່ານ Trump ກໍກ່າວຜ່ານທາງ Tweeter ວ່າ “ເປັນທີ່ໜ້າສົນໃຈ ໃນເມື່ອວ່າສະ ຫະລັດຂາຍອຸບປະກອນທາງທະຫານ ໃຫ້ໄຕ້ຫວັນເປັນມູນຄ່າຫລາຍ ພັນລ້ານໂດລາ ແຕ່ຂ້າພະເຈົ້າບໍ່ຄວນຮັບເອົາການໂທລະສັບມາສະແດງຄວາມຍິນດີ ” ການໂອ້ລົມທາງໂທລະສັບຂອງທ່ານ Trump ກັບປະທານາທິບໍດີໄຕ້ຫວັນແມ່ນເບິ່ງກັນວ່າ ເປັນການເຄື່ອນໄຫວເພື່ອທັບມ້າງນະໂຍບາຍທີ່ມີມາເປັນເວລາຫຼາຍທົດສະວັດແລະອາດນຳໄປສູ່ຄວາມສ່ຽງເພື່ອກໍ່ໃຫ້ເກີດຄວາມເຄັ່ງຕຶງກັບຈີນແມ່ນກະທັງກ່ອນທີ່ທ່ານຈະເຂົ້າຮັບຕຳແໜ່ງດ້ວຍຊ້ຳ ການໂອ້ລົມກັນດັ່ງກ່າວນີ້ເຊື່ອວ່າແມ່ນເປັນການຕິດຕໍ່ເທື່ອທຳອິດ ລະຫວ່າງປະທານາທິ ບໍດີຫຼືປະທານາທິບໍດີທີ່ໄດ້ຮັບເລືອກໃໝ່ຂອງສະຫະລັດກັບຜູ້ນຳໄຕ້ຫວັນ ນັບແຕ່ສະຫະ ລັດໄດ້ຕັດຄວາມສຳພັນທາງການທູດກັບໄຕ້ຫວັນໃນປີ 1979 ໃນການໂອ້ລົມກັນນັ້ນ ທ່ານນາງ Tsai ໄດ້ສະແດງຄວາມຫວັງຂອງທ່ານນາງວ່າ ສະຫະ ລັດຈະສືບຕໍ່ໃຫ້ການສະໜັບສະໜຸນການປະກອບສ່ວນ ແລະການສະໜັບສະໜຸນຂອງ ໄຕ້ຫວັນຕໍ່ບັນຫານາໆຊາດ ອີງຕາມຖະແຫຼງຂ່າວທີ່ນຳອອກເປີດເຜີຍທຳນຽບປະທານາ ທິບໍດີໄຕ້ຫວັນ ໃນຕອນແລງວັນສຸກວານນີ້ (( http://www president gov tw/Default aspx?tabid=131&itemid=38402&rmid=514 ))